4 Bu muvua Kristo mukenge mu mubidi,+ nuenu penu nudipaye ne lungenyi lua* muomumue; bualu muntu udi mukenge mu mubidi mmulekele mpekatu,+2 bua ikale ne muoyo tshikondo tshitshidi tshimushadile mu mubidi, kabiyi bua majinga a bantu,+ kadi bua disua dia Nzambi.+3 Tshikondo tshikadi tshipite atshi ntshikumbane tshinuvua nuenza disua dia bisamba+ panuvua badifile mu bienzedi bia tshikadilu tshia dikamakama,* majinga makole bua kukanda, dinua dipitshisha, bibilu bia bisankasanka,* bunuavi, ne ditendelela dibi dia mpingu.+4 Badi bakema bualu kanuena nutungunuka ne kunyema nabu mu njila mubi wa muomumue wa buenzavi to, nunku badi bakula bibi bua bualu buenu.+5 Kadi bantu aba nebalumbulule kumpala kua yeye udi pabuipi ne kulumbuluisha badi ne muoyo ne bafue.+6 Mu bulelela, ke bualu kayi bakambila kabidi bafue lumu luimpe,+ bua nansha mudibu babalumbuluisha mu mubidi bilondeshile mmuenenu wa bantu, bikale ne muoyo mu diumvuangana ne nyuma bilondeshile mmuenenu wa Nzambi.7 Kadi nshikidilu wa malu onso ukadi musemene pabuipi. Nunku nuikale ne meji majalame,+ ne nuikale badimuke* bua kudifila mu masambila.+8 Kumpala kua malu onso, nunangangane bikole,+ bualu dinanga didi dibuikila mpekatu mipite bungi.+9 Nuikale nuakidilangana kanuyi ne manunganyi.+10 Bilondeshile mudi muntu ne muntu mupete tshipedi, nukuate natshi mudimu bua kukuatshishangana bu balami bimpe ba ngasa wa Nzambi udi ulejibua mu mishindu mishilashilangane.+11 Bikala muntu wakula, enza nunku bu muntu udi wakula mêyi a kudi Nzambi; bikala muntu ukuatshilangana mudimu, enze nunku bu udi weyemena bukole budi Nzambi ufila;+ bua Nzambi atumbishibue mu malu onso+ ku butuangaji bua Yezu Kristo. Butumbi ne bukole mbiende kashidi ne tshiendelele. Amen.12 Bananga, kanukemi bua mateta makole adi bu kapia anudi nutuilangana nawu,+ bienze bu ne: mbualu bupiabupia budi bunuenzekela.13 Kadi nuenu tungunukayi ne kusanka+ bua muaba unukadi mu diabanyangana dia makenga a Kristo,+ bua nusanke ne nutunke kabidi ne disanka mu dibuluibua dia butumbi buende.+14 Bobu banuamba* bua dîna dia Kristo, nudi ba diakalenga,+ bualu nyuma wa butumbi, eyowa, nyuma wa Nzambi, udi pambidi penu.15 Kadi muntu nansha umue wa kunudi kakengi bu mushipianganyi anyi bu muivi anyi bu muenji wa malu mabi anyi bu mubuelakanyi wa mu malu a bende.+16 Kadi bikala muntu ukenga bu muena Kristo, kumvu bundu to,+ kadi atungunuke ne kutumbisha Nzambi padiye eku muikale ne dîna edi.17 Bualu etshi ntshikondo tshisungula bua dilumbuluisha kutuadijadi ne nzubu wa Nzambi.+ Kadi bikaladi dituadijila kutudi,+ ntshinyi tshiafikila bantu badi kabayi batumikila lumu luimpe lua Nzambi?+18 “Ne bikala muntu muakane upandishibua ne lutatu, ntshinyi tshiafikila muntu udi kayi utshina Nzambi ne muenji wa mpekatu?”+19 Nunku, bantu badi bakenga mu diumvuangana ne disua dia Nzambi batungunuke ne kudifila* kudi Mufuki udi ne lulamatu padibu eku benza malu mimpe.+
lua_Latn